1-அயோடோயெக்சேன்

1-அயோடோயெக்சேன் (1-Iodohexane) என்பது C6H13I என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH3(CH2)5I என்ற அமைப்பு வாய்பாட்டாலும் இதை அடையாளப்படுத்தலாம். அலிபாட்டிக்கு நிறைவுற்ற ஆலசனேற்ற நீரகக் கரிமங்கள் என்ற குழுவின் உறுப்பினர் எனவும் இச்சேர்மம் வகைப்படுத்தப்படுகிறது.  நிறமற்ற நீர்மமாகக் காணப்படுகிறது. எக்சைல் அயோடைடு என்ற பெயராலும் இது அழைக்கப்படுகிறது.

தயாரிப்பு
1-புரோமோயெக்சேனை பொட்டாசியம் அயோடைடுடன் சேர்த்து சூடுபடுத்துவதன் மூலம் 1-அயோடோயெக்சேன் சேர்மத்தைப் பெறலாம். 

1-எக்சேனாலை அயோடின் மற்றும் முப்பீனைல்பாசுபீனுடன் சேர்த்து சூடுபடுத்துவதன் மூலமும் இந்த சேர்மத்தைத் தயாரிக்கலாம்.Alberto Hernán-Gómez, Mònica Rodríguez, Teodor Parella, Miquel Costas. Electrophilic Iron Catalyst Paired with a Lithium Cation Enables Selective Functionalization of Non-Activated Aliphatic C−H Bonds via Metallocarbene Intermediates. Angew Chem Int Ed, 2019. 58 (39): 13904-13911. .

இயற்பியல் பண்புகள்
1-அயோடோயெக்சேன் என்பது தீப்பற்றி எரியக்கூடிய சேர்மமாகும். பற்றவைப்பது கடினமாகும். ஒளி-உணர்திறன் கொண்டு நீர்மநிலையில் காணப்படுகிறது. நடைமுறையில் தண்ணீரில் கரையாது. தாமிரம் பொதுவாக சேர்மத்தில் நிலைப்படுத்தியாக சேர்க்கப்படுகிறது.

பயன்கள்
1-அயோடோயெக்சேன்  கரிமத் தொகுப்பு வினைகளில் ஓர் ஆல்க்கைலேற்றும் முகவராகப் பயன்படுத்தப்படுகிறது. மேலும், டெட்ராடெக்கேன் போன்ற பிற இரசாயன சேர்மங்களின் உற்பத்தியில் இது ஓர் இடைநிலையாகப் பயன்படுத்தப்படுகிறது.

மேலும் காண்க
 1-புரோமோயெக்சேன்
 1-குளோரோயெக்சேன்

மேற்கோள்கள்

பகுப்பு:அயோடோ ஆல்க்கேன்கள்
பகுப்பு:ஆல்க்கைலேற்றும் முகவர்கள்